Diari Oficial de la Generalitat Valenciana


Sumari del DOGV 1546, del 20-05-1991 (1991/821162)

ORDRE de 9 d'abril de 1991, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat a Sagunt (València), polígon B-l, del Pla Especial de Reforma Interior núm. 1, amb una superfície de 10 019 m2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/09/(3)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821162


Data del document
:   09-04-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 9 d'abril de 1991, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència, d'un immoble situat a Sagunt (València), polígon B-1 del Pla Especial de Reforma Interior núm. 1, amb una superfície de 10.019 m2.  
El Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat a Sagunt (València), polígon B-1 del Pla Especial de Reforma Interior núm. 1, amb una superfície de 10.019 m2.  
L'immoble esmentat estarà destinat a centre d'ensenyament mitjà.  
Per això i d?acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Que s'adscriga a la Conselleria de Cultura, Educació i Ciència, la finca que a continuació es descriu, destinada a centre d'ensenyament mitjà:  
Urbana: zona escolar al Port de Sagunt, integrada dins de la unitat d'actuació B-1 del Pla Especial de Reforma Interior número 1 de Sagunt. Ocupa una superfície de deu mil dinou metres quadrats (10.019 m2). Finca situada darrere de l?illa B-2 del Pla Especial.  
Confronta: nord, límit del polígon B-1 que confronta amb la unitat d'actuació B-2 del PERI núm. 1; sud, pas de vianants de quatre metres d'amplària que la separa de la zona edificable denominada illa B-2 en el projecte de reparcel·lació; est, en un mateix pla i en direcció nord-sud, en un primer tram amb pas de vianants de quatre metres d'amplària que la separa de la zona edificable denominada illa B-6 en el projecte de reparcel·lació, en un segon tram amb accés de la prolongació del carrer d'Alacant, i en un tercer tram, pas de vianants de quatre metres d'amplària que coincideix amb el límit del polígon B-1 i confronta amb la unitat d'actuació, B-2 del PERI núm. 1, en un segon tram amb l'accés que constitueix la prolongació del carrer d'Alacant, i en un tercer tram amb pas de vianants de quatre metres d'amplària que la separa de la zona edificable denominada illa B-2 en el projecte de reparcel·lació.  
Consta en l?Inventari General de Béns i Drets de la Generalitat Valenciana amb el número A02/46/220/0020.  
Article segon  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquestes, inclosa l'administració i conservació.  
Article tercer  
Que la Conselleria de Cultura, Educació i Ciència designe un representant perquè concórrega amb el representant nomenat pel director general del Tresor i Patrimoni, a l'acte d'afectació.  
València, 9 d'abril de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI